标题：卢照邻
人物生平
卢照邻与王勃、杨炯和骆宾王世称“初唐四杰”。初唐诗人，字升之，自号幽忧子。河北人。卢照邻小的时候非常聪明，获得赏识，获得提升，一直到都尉。但他患了“风疾”（可能是小儿麻
  卢照邻
痹症或痳疯病），因此不得不退职，孙思邈曾悉心为他调治，照邻问曰：“高医愈疾，奈何？”思邈答：“天有四时五行，寒暑迭居，和为雨，怒为风，凝为雨霜，张为虹霓，天常数也。人之四支五藏，一觉一寐，吐纳往来，流为荣卫，章为气色，发为音声，人常数也。阳用其形，阴用其精，天人所同也。……”虽然他还试图做门客，但后来他的病越来越严重，双脚萎缩，一只手也残废了。他买了几十亩地来养老，但终因疾病的痛苦，决定与亲属道别，投颍水自杀。由于卢照邻投江自尽的同一年，他的师父孙思邈逝世，于是也有人认为，卢照邻是为了追随他的师傅而去的。
卢照邻擅长诗歌骈文，以歌行体为佳，意境清迥，明代胡震亨说“领韵疏拔，时有一往任笔，不拘整对之意”（《唐音癸签》），卢照邻《长安古意》：“得成比目何辞死，愿作鸳鸯不羡仙。”，乃千古名句。作品有《卢升之集》七卷和《幽懮子集》七卷，《全唐诗》收其诗二卷，傅璇琮著有《卢照邻杨炯简谱》。
影响
  卢照邻雕塑卢照邻年少时，从曹宪、王义方受小学及经史，博学能文。高宗永徽五年（654），为邓王李裕府典签，甚受爱重，邓王曾对人说：“此吾之相如（司马相如）也。”高宗乾封三年（668)初，调任益州新都（今四川成都附近）尉。秩满，漫游蜀中。离蜀后，寓居洛阳。曾被横祸下狱,因友人救护得免。后染风疾，居长安附近太白山，因服丹药中毒，手足残废。徙居阳翟具茨山下，买园数十亩，疏凿颍水，环绕住宅，预筑坟墓，偃卧其中。他“自以当高宗时尚吏，己独儒；武后尚法，己独黄老；后封嵩山，屡聘贤士，己已废。著《五悲文》以自明”（《新唐书》本传）。由于政治上的坎坷失意及长期病痛的折磨，他终于自投颍水而死。
卢照邻的生卒年,史无明载。武则天登封于嵩岳，卢照邻说到“后封嵩山”及其高宗咸亨四年(673)所作《病梨树赋》序“余年垂强仕，则有幽忧之疾”推断其时已年近40，咸亨四年下距登封元年为22年，则其生年约在太宗贞观十年(636)，去世时约60岁。
卢照邻工诗，尤其擅长七言歌行，对推动七古的发展有贡献。杨炯誉之为“人间才杰”（《已子安集序》）。代表作《长安古意》，诗笔纵横奔放，富丽而不浮艳，为初唐脍炙人口的名篇，但仍未摆脱六朝诗风影响。《旧唐书》本传及《朝野佥载》都说卢有文集20卷。《崇文总目》等宋代书目均著录为10卷。今存其集有《卢升之集》和明张燮辑注的《幽忧子集》，均为 7卷。《全唐诗》编录其诗2卷。徐明霞点校《卢照邻集》即据 7卷本《幽忧子集》，并作《补遗》。傅璇琮著有《卢照邻杨炯简谱》。
卢照邻墓位于河南省禹州市无梁镇龙门村尚家村的河溪西岸。高大的墓冢尚存。
卢照邻代表作
《长安古意》  张瑞图《卢照邻长安古意诗》长安大道连狭斜，青牛白马七香车。玉辇纵横过主第，
金鞭络绎向侯家。龙衔宝盖承朝日，凤吐流苏带晚霞。
百丈游丝争绕树，一群娇鸟共啼花。啼花戏蝶千门侧，
碧树银台万种色。复道交窗作合欢，双阙连甍垂凤翼。
梁家画阁中天起，汉帝金茎云外直。楼前相望不相知，  卢照邻集笺注
陌上相逢讵相识。借问吹箫向紫烟，曾经学舞度芳年。
得成比目何辞死，愿作鸳鸯不羡仙。比目鸳鸯真可羡，
双去双来君不见。生憎帐额绣孤鸾，好取门帘帖双燕。
双燕双飞绕画梁，罗纬翠被郁金香。片片行云著蝉鬓，
纤纤初月上鸦黄。鸦黄粉白车中出，含娇含态情非一。
妖童宝马铁连钱，娼妇盘龙金屈膝。御史府中乌夜啼，
廷尉门前雀欲栖。隐隐朱城临玉道，遥遥翠幰没金堤。
挟弹飞鹰杜陵北，探丸借客渭桥西。俱邀侠客芙蓉剑，
共宿娼家桃李蹊。娼家日暮紫罗裙，清歌一啭口氛氲。
北堂夜夜人如月，南陌朝朝骑似云。南陌北堂连北里，
五剧三条控三市。弱柳青槐拂地垂，佳气红尘暗天起。
汉代金吾千骑来，翡翠屠苏鹦鹉杯。罗襦宝带为君解，  卢照邻诗燕歌赵舞为君开。别有豪华称将相，转日回天不相让。
意气由来排灌夫，专权判不容萧相。专权意气本豪雄，
青虬紫燕坐春风。自言歌舞长千载，自谓骄奢凌五公。
节物风光不相待，桑田碧海须臾改。昔时金阶白玉堂，
即今唯见青松在。寂寂寥寥扬子居，年年岁岁一床书。
独有南山桂花发，飞来飞去袭人裾。《全唐诗》《行路难》君不见长安城北渭桥边，枯木横槎卧古田。
昔日含红复含紫，常时留雾亦留烟。春景春风花似雪，
香车玉舆恒阗咽。若个游人不竞攀，若个娼家不来折。
娼家宝袜蛟龙帔，公子银鞍千万骑。黄莺一一向花娇，
青鸟双双将子戏。千尺长条百尺枝，月桂星榆相蔽亏。
珊瑚叶上鸳鸯鸟，凤凰巢里雏鹓儿。巢倾枝折凤归去。
条枯叶落任风吹。一朝零落无人问，万古摧残君讵知。  行书扇面(卢照邻诗)人生贵贱无终始，倏忽须臾难久恃。谁家能驻西山日，
谁家能堰东流水。汉家陵树满秦川，行来行去尽哀怜。
自昔公卿二千石，咸拟荣华一万年。不见朱唇将白貌，
唯闻素棘与黄泉。金貂有时换美酒，玉麈但摇莫计钱。
寄言坐客神仙署，一生一死交情处。苍龙阙下君不来，
白鹤山前我应去。云间海上邈难期，赤心会合在何时。
但愿尧年一百万，长作巢由也不辞。《中和乐九章·歌登封第一》炎图丧宝，黄历开璇。祖武类帝，宗文配天。
玉銮垂日，翠华陵烟。东云干吕，南风入弦。
山称万岁，河庆千年。金绳永结，璧丽长悬。《中和乐九章·歌明堂第二》穆穆圣皇，雍雍明堂。左平右墄，上圆下方。
调均风雨，制度阴阳。四窗八达，五室九房。
南通夏火，西瞰秋霜。天子临御，万玉锵锵。《中和乐九章·歌东军第三》遐哉庙略，赫矣台臣。横戈碣石，倚剑浮津。
风丘佛箨，日域清尘。岛夷复祀，龙伯来宾。
休兵宇县，献馘天闉。旆海凯入，耀辉震震。《中和乐九章·歌南郊第四》虔郊上帝，肃事圆丘。龙驾四牡，鸾旗九斿。
钟歌晚引，紫炀高浮。日丽苍璧，云飞鸣球。
皇之庆矣，万寿千秋。《中和乐九章·歌中宫第五》祥游沙麓，庆洽瑶衣。黄云昼聚，白气宵飞。
居中履正，禀和体微。仪刑赤县，演教椒闱。
陶钧万国，丹青四妃。河洲在咏，风化攸归。《中和乐九章·歌储宫第六》波澄少海，景丽前星。高禖诞圣，甲观升灵。
承规翠所，问寝瑶庭。宗儒侧席，问道横经。
山宾皎皎，国胄青青。黄裳元吉，邦家以宁。《中和乐九章·歌诸王第七》星陈帝子，岳列天孙。义光带砺，象着乾坤。
我有明德，利建攸存。苴以茅社，锡以牺尊。
藩屏王室，翼亮尧门。八才两献，夫何足论。《中和乐九章·歌公卿第八》蹇蹇三事，师师百僚。群龙在职，振鹭盈朝。
丰金辉首，佩玉鸣腰。青蒲翼翼，丹地翘翘。
歌云佐汉，捧日匡尧。天工人代，邈邈昭昭。《中和乐九章·总歌第九》明明天子兮圣德扬，穆穆皇后兮阴化康。
登若木兮坐明堂，池蒙汜兮家扶桑。
武化偃兮文化昌，礼乐昭兮股肱良。
君臣已定兮君永无疆，颜子更生兮徒皇皇。
若有人兮天一方，忠为衣兮信为裳。
餐白玉兮饮琼芳，心思荃兮路阻长。《关山月》塞坦通碣石，虏障抵祁连。相思在万里，明月正孤悬。
影移金岫北，光断玉门前。寄言闺中妇，时看鸿雁天。《上之回》回中道路险，萧关烽候多。五营屯北地，万乘出西河。
单于拜玉玺，天子按雕戈。振旅汾川曲，秋风横大歌。《紫骝马》骝马照金鞍，转战入皋兰。塞门风稍急，长城水正寒。
雪暗鸣珂重，山长喷玉难。不辞横绝漠，流血几时干。《战城南》将军出紫塞，冒顿在乌贪。笳喧雁门北，阵翼龙城南。
雕弓夜宛转，铁骑晓参驔。应须驻白日，为待战方酣。《梅花落》梅岭花初发，天山雪未开。雪处疑花满，花边似雪回。
因风入舞袖，杂粉向妆台。匈奴几万里，春至不知来。《结客少年场行》长安重游侠，洛阳富财雄。玉剑浮云骑，金鞭明月弓。
斗鸡过渭北，走马向关东。孙宾遥见待，郭解暗相通。
不受千金爵，谁论万里功。将军下天上，虏骑入云中。
烽火夜似月，兵气晓成虹。横行徇知己，负羽远从戎。
龙旌昏朔雾，鸟阵卷胡风。追奔瀚海咽，战罢阴山空。
归来谢天子，何如马上翁。《咏史四首》季生昔未达，身辱功不成。髡钳为台隶，灌园变姓名。
幸逢滕将军，兼遇曹丘生。汉祖广招纳，一朝拜公卿。
百金孰云重，一诺良匪轻。廷议斩樊哙，群公寂无声。
处身孤且直，遭时坦而平。丈夫当如此，唯唯何足荣。
大汉昔云季，小人道遂振。玉帛委奄尹，斧锧婴缙绅。
邈哉郭先生，卷舒得其真。雍容谢朝廷，谈笑奖人伦。
在晦不绝俗，处乱不为亲。诸侯不得友，天子不得臣。
冲情甄负甑，重价折角巾。悠悠天下士，相送洛桥津。
谁知仙舟上，寂寂无四邻。
公业负奇志，交结尽才雄。良田四百顷，所食常不充。
一为侍御史，慷慨说何公。何公何为败，吾谋适不同。
仲颖恣残忍，废兴良在躬。死人如乱麻，天子如转蓬。
干戈及黄屋，荆棘生紫宫。郑生运其谋，将以清国戎。
时来命不遂，脱身归山东。凛凛千载下，穆然怀清风。
昔有平陵男，姓朱名阿游。直发上冲冠，壮气横三秋。
愿得斩马剑，先断佞臣头。天子玉槛折，将军丹血流。
捐生不肯拜，视死其若休。归来教乡里，童蒙远相求。
弟子数百人，散在十二州。三公不敢吏，五鹿何能酬。
名与日月悬，义与天壤俦。何必疲执戟，区区在封侯。
伟哉旷达士，知命固不忧。《赠李荣道士》锦节衔天使，琼仙驾羽君。投金翠山曲，奠璧清江濆。
圆洞开丹鼎，方坛聚绛云。宝贶幽难识，空歌迥易分。
风摇十洲影，日乱九江文。敷诚归上帝，应诏在明君。
独有南冠客，耿耿泣离群。遥看八会所，真气晓氤氲。《早度分水岭》丁年游蜀道，班鬓向长安。徒费周王粟，空弹汉吏冠。
马蹄穿欲尽，貂裘敝转寒。层冰横九折，积石凌七盘。
重溪既下漱，峻峰亦上干。陇头闻戍鼓，岭外咽飞湍。
瑟瑟松风急，苍苍山月团。传语后来者，斯路诚独难。《三月曲水宴得尊字》风烟彭泽里，山水仲长园。由来弃铜墨，本自重琴尊。
高情邈不嗣，雅道今复存。有美光时彦，养德坐山樊。
门开芳杜径，室距桃花源。公子黄金勒，仙人紫气轩。
长怀去城市，高咏狎兰荪。连沙飞白鹭，孤屿啸玄猿。
日影岩前落，云花江上翻。兴阑车马散，林塘夕鸟喧。《奉使益州至长安发钟阳驿》跻险方未夷，乘春聊骋望。落花赴丹谷，奔流下青嶂。
葳蕤晓树滋，滉漾春江涨。平川看钓侣，狭径闻樵唱。
蝶戏绿苔前，莺歌白云上。耳目多异赏，风烟有奇状。
峻阻将长城，高标吞巨舫。联翩事羁靮，辛苦劳疲恙。
夕济几潺湲，晨登每惆怅。谁念复刍狗，山河独偏丧。
《和王奭秋夜有所思》
寂寂南轩夜，悠然怀所知。长河落雁苑，明月下鲸池。
凤台有清曲，此曲何人吹。丹唇间玉齿，妙响入云涯。
穷巷秋风叶，空庭寒露枝。劳歌欲有和，星鬓已将垂。《望宅中树有所思》我家有庭树，秋叶正离离。上舞双栖鸟，中秀合欢枝。
劳思复劳望，相见不相知。何当共攀折，歌笑此堂垂。《宿晋安亭》闻有弦歌地，穿凿本多奇。游人试一览，临玩果忘疲。
窗横暮卷叶，檐卧古生枝。旧石开红藓，新河覆绿池。
孤猿稍断绝，宿鸟复参差。泛滟月华晓，裴回星鬓垂。
今日删书客，凄惶君讵知。《于时春也，慨然有江湖之思，寄赠柳九陇》提琴一万里，负书三十年。晨攀偃蹇树，暮宿清泠泉。
翔禽鸣我侧，旅兽过我前。无人且无事，独酌还独眠。
遥闻彭泽宰，高弄武城弦。形骸寄文墨，意气托神仙。
我有壶中要，题为物外篇。将以贻好道，道远莫致旃。
相思劳日夜，相望阻风烟。坐惜春华晚，徒令客思悬。
水去东南地，气凝西北天。关山悲蜀道，花鸟忆秦川。
天子何时问，公卿本亦怜。自哀还自乐，归薮复归田。
海屋银为栋，云车电作鞭。倘遇鸾将鹤，谁论貂与蝉。
莱洲频度浅，桃实几成圆。寄言飞凫舄，岁晏同联翩。《至望喜瞩目言怀贻剑外知己》圣图夷九折，神化掩三分。缄愁赴蜀道，题拙奉虞熏。
隐辚度深谷，遥袅上高云。碧流递萦注，青山互纠纷。
涧松咽风绪，岩花濯露文。思北常依驭，图南每丧群。
无由召宣室，何以答吾君。《赤谷安禅师塔》独坐岩之曲，悠然无俗纷。酌酒呈丹桂，思诗赠白云。
烟霞朝晚聚，猿鸟岁时闻。水华竞秋色，山翠含夕曛。
高谈十二部，细核五千文。如如数冥昧，生生理氛氲。
古人有糟粕，轮扁情未分。且当事芝术，从吾所好云。《赠益府裴录事》忽忽岁云暮，相望限风烟。长歌欲对酒，危坐遂停弦。
停弦变霜露，对酒怀朋故。朝看桂蟾晚，夜闻鸿雁度。
鸿度何时还，桂晚不同攀。浮云映丹壑，明月满青山。
青山云路深，丹壑月华临。耿耿离忧积，空令星鬓侵。《赠益府群官》一鸟自北燕，飞来向西蜀。单栖剑门上，独舞岷山足。
昂藏多古貌，哀怨有新曲。群凤从之游，问之何所欲。
答言寒乡子，飘飖万馀里。不息恶木枝，不饮盗泉水。
常思稻粱遇，愿栖梧桐树。智者不我邀，愚夫余不顾。
所以成独立，耿耿岁云暮。日夕苦风霜，思归赴洛阳。  卢照邻题跋像[1]羽翮毛衣短，关山道路长。明月流客思，白云迷故乡。
谁能借风便，一举凌苍苍。《送梓州高参军还京》京洛风尘远，褒斜烟露深。北游君似智，南飞我异禽。
别路琴声断，秋山猿鸟吟。一乖青岩酌，空伫白云心。《大剑送别刘右史》金碧禺山远，关梁蜀道难。相逢属晚岁，相送动征鞍。
地咽绵川冷，云凝剑阁寒。倘遇忠孝所，为道忆长安。《同临津纪明府孤雁》三秋违北地，万里向南翔。河洲花稍白，关塞叶初黄。
避缴风霜劲，怀书道路长。水流疑箭动，月照似弓伤。
横天无有阵，度海不成行。会刷能鸣羽，还赴上林乡。《失群雁》三秋北地雪皑皑，万里南翔渡海来。欲随石燕沉湘水，
试逐铜乌绕帝台。帝台银阙距金塘，中间鹓鹭已成行。
先过上苑传书信，暂下中州戏稻粱。虞人负缴来相及，
齐客虚弓忽见伤。毛翎频顿飞无力，羽翮摧颓君不识。
唯有庄周解爱鸣，复道郊哥重奇色。惆怅惊思悲未已，
裴回自怜中罔极。传闻有鸟集朝阳，讵胜仙凫迩帝乡。
云间海上应鸣舞，远得鹍弦犹独抚。金龟全写中牟印，
玉鹄当变莱芜釜。愿君弄影凤凰池，时忆笼中摧折羽。
《曲池荷》
浮香绕曲岸，圆影覆华池。常恐秋风早，飘零君不知。
作品选载
○同崔少监作双槿树赋（并序）
日昨於著作局见诸著作，竞写《双槿树赋》。蓬莱山上，即对神仙；芸香阁前，仍观秘宝。金悬秦市，杨子见而无言；纸贵洛城，陆生闻而罢笑。故知柔条朽干，吹嘘变其死生；落叶凋花，剪拂成其光价。方且传石渠之故事，得槿树之新名，足以脂粉仙台，丹青秘府者也。若布衣藜杖，岩栖藿食。当尧时而非吏，处汉代而无田。学涉芜浅，文多瞽陋，宜其屏窜，用其静默。盖穷而思达，人之情也；卑而应高，物之理也。故疾雷作而蛰虫飞，浮?兴而石?舄润，不可废也。虽云圣朝多士，而公实居之；草泽有人，亦国家之美事也。故复奖刷刍鄙，作《双槿树赋》，辞义猥薄，退增惭?。赋曰： 　方丈蓬莱，邈矣悠哉！芸扃石室，图天揆日。若乃羲和掌日，太史观星，铜浑玉策，宝笥金铭。地则图书之府，人则神仙之灵。中有芳?，郁郁亭亭。观其两砌分植，双阶并耀，叶镂五衢，荣分四照。纷广诞之靡，隐重廊之窈条。青陆至而莺啼，朱阳升而花笑。紫蒂红蕤，玉蕊苍枝，露华的?，风色徘徊，采粲照灼，婀娜隈绥。迫而视之，鸣环动佩歌扇开；远而望之。连珠合璧星汉回。状仙人之羽盖，疑佚女之瑶台。 　寂寞攸利，栖闲此地，委命卷舒，随时荣?。外无婴夭之祸，内有逍遥之致。朝朝暮暮落复开，岁岁年年红以翠。若夫游蜂戏蝶封其萼，轻烟弱雾络其条。去不谓之损，来不谓之饶。故能出君子之殊俗，入诗人之旧谣；齐显昧於两曜，效生死於一朝。同丧我之非我，固虽凋而不凋。别有亭伯儒门，令思诗友。翰苑旷其吞梦，文锋高而照斗。咏芜滋之朝夕，悲积薪之先後。缛绣起於缇纺，烟霞生於灌莽。岂与岩幽弱┠，涧底枯松？徒冒霜而停雪，空集凤而吟龙。讵得奉仙闱之广价，连笔匠之为容？ 　已矣哉！东方生闻而叹曰：故年花落不留人，今年花发非故春。倏兮夕陨，忽兮朝新。侏儒何功兮短饱？曼倩何负兮长贫？聊寄辞於庭树，傥有感於平津。 　
○驯鸢赋 　
孕天然之灵质，禀大块之奇。工嘴距足以自卫，毛羽足以凌风。怀九围之远志，托万里之长空。阴?低而含紫，阳星升而带红，经过巫峡之下，惆怅彭门之东，既而摧颓短翮，寥落长想，忌蒙庄之见欺，哀武溪之莫往。进谢扶摇之力，退惭归昌之响。腐食多惧，层巢无像。屈猛性以自驯，抱愁容而就养。於是傍眺德门，言栖仁路。不践高梁之屋，翔止吾人之树。听鸣鸡於月晓，侣群鹊於星暮。狎兰砌之高低，玩荆扉之新故。循广庭之一息，历长檐而径度。若乃风去雨还，河移月落，徘徊乱於双燕，鸣舞均乎独鹤。乍啸聚於霞庄，时追飞於?阁。荷大德之纯粹，将轻姿之陋薄。思一报之无阶，欣百龄之有托。 　
○穷鱼赋（有序） 　
余曾有横事被拘，为群小所使，将致之深议，友人救护得免。窃感赵壹穷鸟之事，遂作《穷鱼赋》。常思报德，故冠之篇首云： 　有一巨鳞，东海波臣。洗净月浦，涵丹锦津。映红莲而得性，戏碧浪以全身。宕而失水，届於阳濒。渔者观焉，乃具竿索，集朋党，凫趋雀跃，风驰电往，竞下任公之钓，争陈豫且之网，蝼蚁见而甘心，犭宾獭闻而抵掌。於是长舌利嘴，曳纶垂钩，拖?挫鬣，抚背扼喉，动摇不可，腾跃无由，有怀纤润，宁望洪流？ 　大鹏过而哀之曰：“昔予为鲲也，与是游乎？自予羽化，之子其孤。”俄抚翼而下，负之而趋。南浮七泽，东?五湖。是鱼也已相忘於江海，而渔者犹怅望於泥涂。 　
○病梨树赋（并序） 　
癸酉之岁，余卧病於长安光德坊之官舍。父老云：“是鄱阳公主之邑司。昔公主未嫁而卒，故其邑废。”时有处士孙君思邈居之。君道洽今古，学有数术。高谈正一，则古之蒙庄子；深入不二，则今之维摩诘。及其推步甲子，度量乾坤，飞炼石之奇，洗胃肠之妙，则甘公、洛下闳、安期先生、扁鹊之俦也。自云开皇辛丑岁生，今年九十二矣。询之乡里，咸云数百岁人矣。共语周齐间事，历历如眼见，以此参之，不啻百岁人也。然犹视听不衰，神形甚茂，可谓聪明博达不死者矣。余年垂强仕，则有幽忧之疾，椿菌之性，何其辽哉！ 　於时天子避暑甘泉，邈亦徵诣行在。余独卧病兹邑，阒寂无人，伏枕十旬，闭门三月。庭无众木，惟有病梨一树，围才数握，高仅盈丈。花实憔?，似不任乎岁寒；枝叶零丁，才有意乎朝暮。嗟乎！同托根於膏壤，俱禀气於太和，而修短不均，荣枯殊质。岂赋命之理，得之自然；将资生之化，有所偏及？树犹如此，人何以堪？有感於怀，赋之云尔。 　天象平运，方祗广植。挺芳桂於月轮，横扶桑於日域。建木耸灵邱之上，蟠桃生巨海之侧。细叶枝连，洪柯条直。齐天地之一指，任乌兔之栖息。或垂阴万亩，阴或结子千年。何偏施之雨露？何独厚之风烟？ 　愍兹珍木，离离幽独。飞茂实於河阳，传芳名於金谷。紫涧称其殊旨，元光表其仙族。尔生何为？零丁若斯。无轮桷之可用，无楝梁之可施。进无违於斤斧，退无竞於班亻垂。无庭槐之生意，有岩桐之死枝。尔其高才数仞，围仅盈尺，修干罕双，枯条每只，叶病多紫，花凋少白。夕鸟怨其巢危，秋蝉悲其翳窄。怯冲飚之摇落，忌炎景之临迫。既而地歇蒸雾，天收耀灵。西秦明月，东井流星。憔?孤影，徘徊直形。状金茎之的的，疑石柱之亭亭。 　若夫西海夸父之林，南海蚩尤之树，莫不摩霄拂日，藏?吐雾。别有桥边朽柱，天上灵楂，年年岁岁，无叶无花。荣辱两齐，吉凶同轨。宁守雌以外丧，不修衤暴而内否？亦犹纵酒高贤，佯狂君子，为其吻合，置其忧喜。生非我生，物谓之生；死非我死，谷神不死。混彭殇於一观，庶筌蹄於兹理。
○释疾文（并序）
余羸卧不起，行已十年，宛转匡床，婆娑小室。未攀偃蹇桂，一臂连⻊卷；不学邯郸步，两足铺匐。寸步千里，咫尺山河。每至冬谢春归，暑阑秋至，云壑改色，烟郊变容，辄舆出户庭，悠然一望，覆焘虽广，嗟不容乎此生，亭育虽繁，恩已绝乎斯代。赋命如此，几何可凭？今为《释疾文》三篇，以贻诸好事。盖作《易》者其有忧患乎？删《书》者其有栖遑乎？国语之作，非瞽叟之事乎？骚文之兴，非怀沙之痛乎？吾非斯人之徒欤，安可默而无述？故作颂曰：　　○粤若　　粤若稽古，帝烈山兮。远矣大矣，臣太岳兮。钦哉良哉！有太公兮，卷舒龙豹，奄经营乎四履。有先生兮，乘骑日月，期汗漫乎丸垓。尚书抗节兮属炎灵之道丧；中郎含章兮遇金行之纲颓。彼圣贤之相续，信古往而今来。人何代而不贵？代何人而不才？郁律崛勿兮，似昆陵之玉石；泮涣粲烂兮，象星汉之昭回。尔其为广也。碧海云蒸而地合；尔其为峻也，赤城霞起而天开。　　暨中朝之颠覆，家不坠乎良箕；绍金柯而玉秀，穆兰馨而菊滋。弥九叶而逮余兮，代增丽以光熙。清风振乎终古，妙誉薰乎当时。皇考庆予以弄璋兮，肇锡予以嘉词。名余以照邻兮，字余以升之。余幼服此殊惠兮，遂阅礼而闻诗，於是裹粮寻师，搴裳访古，探旧篆於南越，得遗书於东鲁，意有缺而必刊，简无文而咸补。入陈适卫，百舍不厌其栖遑；累茧重胝，千里不辞於劳苦。既而屠龙适就，刻鹄初成，下笔则烟飞云动，落纸则鸾回凤惊。通李膺而窃价，造张华而假名。郭林宗闻而心服，王夷甫见而神倾。俯仰谈笑，顾盼纵横。自谓明主以令仆相待，朝廷以黄散为轻。　　及观国之光，利用宾王，谒龙旗於武帐，挥凤藻於文昌。先朝好史，予方学於孔墨；今上好法，予晚受乎老庄。彼圆凿而方枘，吾知龃龉而不当。是时也，天子案剑，方有事於八荒。驾风轮而梁弱水，飞日驭而苑扶桑。戈船万计兮连属，铁骑千群兮启行。文臣鼠窜，猛士鹰扬。故吾甘栖栖以赴蜀，分默默以从梁。其後雄图甫毕，登封礼日，方欲访高议於云台，考奇文於石室，销兵车兮为农器，休牛马兮崇儒术。屡下蒲帛之书，值余有幽忧之疾。盖有才无时，亦命也；有时无命，亦命也。　　时也命也，自前代而痛诸！道之乖也，则贤人君子伏斧锧而不暇；时之来也，则屠夫饿隶作王侯而有馀。三仁猖狂兮为奴为戮，八子狼狈兮为醢为菹。长剑以撝，尚想华亭之鹤；孤舟欲近，遥忆阊门之鱼。史迁下於蚕室，邓艾徵於槛车，康既幽而愧孙登，宣屡困而惭甯蘧。固其闭门少事，蹈沧海而辞组；开卷独得，归茂陵而著书。起清流之浩漫，长愿嗟乎灵胥。　　重曰：积怨兮累息，茹恨兮吞悲。怨复怨兮坎壈乎今之代，愁莫愁兮侘傺乎斯之时。皇穹何亲兮诞而生之？后土何私兮鞠而育之？何故邀余以好学？何故假余以多辞？何余庆之不终兮，当中路而废之？彼有初而鲜克兮，贤者其犹不欺。况陶钧之象物，胡不贞而谅之？岂其始终爽德，苍黄变色，无心意乎簪履，有悲哀乎杨墨？已焉哉！天盖高兮不可问，地盖广兮不容人。钟鼓玉帛兮非吾事，池台花鸟兮非我春。寂兮寞，岁岁年年长沙乐；慌兮惚，朝朝暮暮生白发。怆怳懭悢兮无所见，宛转联⻊卷兮独向隅。状若重狴圆扉之受绁，又似乾池涸井之相濡。鸾凤之翮已铩兮，徒奋迅於笼槛；骐骥之足已蹇兮，空怅望於廷衢。龙门之桐半死，邓林之木全枯。苟含情而禀气兮，孰能不伤心而疾首乎？歌曰：岁将晏兮欢不再，时已晚兮忧来多。东郊绝此麒麟笔，西山秘此凤凰柯。死去死去今如此，生兮生兮柰汝何？　　○悲夫　　悲夫，事有不可得而已矣。是以古之听天命者，饮泪含声而就死。推不言兮焚於介山，妃不偶兮跂於嶷水。仰天而叹，员愤骨於吴江；下泪交颐，卿悲歌於燕市。天无雷兮闻蚁聚於床下，家非牧兮见羊生於奥里。支离疏之五官已败，哀骀它之六骸不美。求时夜兮求鸮炙，何逼迫之如此？为鼠肝兮为虫臂，何锻炼之如彼？郁拂沕滑兮中瞀乱，蟠薄烦冤兮长恨惋。　　出户庭兮游息，千万里兮无极。杳兮霭川绵旷兮水如带；聊兮籁，山畏累兮云似盖。萋兮绿，春草生兮长河曲，试一望兮心断续；晚兮晼，夕鸟没兮平郊远，试一望兮魂不返。蘼芜叶兮紫兰香，欲往从之川无梁，日云暮兮涕沾裳。松有萝兮桂有枝，有美一人兮君不知。气欲绝而何为？　　孟夏兮恢台，杨柳散兮芙蓉开。叶初成兮蚕宛转，花落尽兮燕徘徊。望夫君兮不来，形枯槁兮意摧颓。天何为兮愁苦？麦将秀兮多风，梅将黄兮屡雨。日色旰烂兮流金而烁石，地气燠煜兮满室而充户。神翳翳兮似灰，命绵绵兮若缕。一伸一曲兮比艰难乎尺蠖，九生九死兮同变化乎盘古。万物繁茂兮此时，余独何为兮肠回而屡腐？围棋废兮时不可兮再来，鸣琴停兮人何时以重抚？　　秋风起兮野苍苍，蒹葭变兮露为霜。蝉悲翳兮声断，雁迷云兮路长。摧折萧条兮林寡色，憔顇芸黄兮草不芳。停剑兮怀旧友，天外兮思故乡。愿一见兮终不得，侧身长望兮泪浪浪。遥兮远，山谷萦回兮屡转，状若登蓟门兮望胡苑；断兮连，井邑邱墟兮知几年，又似登陇首兮见秦川。木叶落兮长年悲，红颜谢兮鬓如丝，王孙来兮何迟迟？思公子兮涕涟洏。风袅袅兮雨凄凄，萤火飞兮乌夜啼。牵牛西北兮星已转，织女纵横兮河欲低。秋夜迢迢兮秋未极，愁人耿耿兮愁不息。有所思兮在天汉，欲往从之兮无羽翼。郁金枻兮木兰舟，青莎裳兮白羽裘。戏绿波兮坐芳洲，欢不停兮人不留，怅容与兮徒离忧。　　元冬惨兮阴气凝，沸泉结兮炎洲冰。郊野昏兮寒沙涨，河海暗兮繁云兴。严风急兮密雪下，墐户闭兮无留者。盼城郭兮，琼为树兮玉为楼；瞻通路兮，驾素车兮乘白马。时眇眇兮岁冥冥，昼杳杳兮夜丁丁。庭有霜兮月华白，室无人兮灯影青。披重衾兮魂悄悄，卧空床兮目荧荧。御薰炉兮长不暖，对卮酒兮忧恒满。悲缭绕兮从中来，愁缠绵兮何时断？　　重曰：四时兮代谢，万物兮迁化。听春鸟於春朝，闻秋虫於秋夜。花覆地兮无待，河倾天兮不借。无灵草兮驻朽质乎千年，无雕戈兮回踆乌乎三舍。夏日长兮绳绳，炎风暑雨兮相蒸。草木扶疏兮如此，余独兰单兮不自胜。元月兮祁寒。穷急景兮摧残，霰雪雰兮长委积，人事寥寥兮怅漫漫。春秋冬夏兮四序，寒暑荣悴兮万端。春也万物熙熙焉感其生而悼其死；夏也百草榛榛焉见其盛而知其阑；秋也严霜降兮殷忧者为之不乐；冬也阴气积兮愁颜者为之鲜欢。圣人知性情之纷纠，故叹之曰：“予欲无言，吾将焉往而适耳？箕有峰兮颍有澜。”歌曰：岁去忧来兮东流水，地久天长兮人共死。明镜羞窥兮向十年，骏马停驱兮几千里。麟兮凤兮，自古吞恨无已。　　○命曰　　命曰：昊天不佣兮降此鞠凶，昊天不惠兮降此大戾，不先不後兮为瘥为瘵，痛之抚兮孰知其厉？木之柔兮缗之丝之，人之温兮黼之藻之。自天佑之兮无不利，一者之来兮云何二？野有鹿兮其角兟兟，林有鸟兮其羽习习，余独何为兮悲攒乐兮忧戢孴？南山巃嵸兮树轮囷，北津清泚兮石嶙嶙，天之生我兮胡宁不辰，少克已而复礼，无终日兮违仁。既好之以正直兮，谅无负於神明。何彼天之不吊兮，哀此命之长勤？百罹兮六极，横集兮我身，长挛圈以偃蹇，永伊郁以呻嚬。　　天道何从？自古多卬，为臧兮匪祐，匪仁兮覆庸。蹻狠戾兮南汜，跖叛涣兮东峰，并强大兮薰赫，咸寿考以从容。勋则天兮朱已矣，韶尽美矣均忽焉。公侯之系兮必复，尧舜之後兮何愆？干执谏兮辛载，蕃抗议兮灵年，忠於贞兮何仇？俱不得其死焉。　　牛一变而为虎，鳖三化而作鹃，触氏居蜗而争地，龙伯钓鳌而诉天，何变化之殊俗？而大小之相悬。长无述焉，将不死而为贼；贤哉回也，今不幸而早亡。明夷何辜兮羑里？洪范何恃兮佯狂？我视於天兮亦孔之将。孔与溺兮殊贯，单与张兮相诡，纷纭总总兮若兹，羌未得其元已。盛之孝兮，姚何感而遂开？合之恭兮，昆何嫌兮不起？圣人不议，姬旦愤於鸱鸮；君子无忧，周南歌於芣苡。五鹿云折，退守平陵之田；三都已成，归入宜春之里。乾不穆兮，一为戍一为辰；坤不恒兮，三成田三成水。　　何斯柱之危脆，一夫触之而云折？东西眇其既倾，西北豁其中裂。有杞者国，竟未掬其鸟蟾；有历其都，奄以成其鱼鳖。共何壮兮而损其盈？娲何神欤而补其阙？天且不能自固，地且不能自持，安得而育万物？安得而运四时？彼山川与象纬，其孰为之主司？生也既无其主，死也云其告谁？何必拘拘而跼？固可浩然而顺之。吾知恶之不能为恶，故去之曰群生之所蠹；吾知善之不能为善，故就之曰有生之大路。虽粉骨而糜躯，终不改乎此度。　　重曰：子既昧此杳冥兮，迷之不知其所届。将寄命於六师，访真诀乎遐外。建流星以为期，邀白云而为盖。玉虬纷其旖旎，青鸾俨其容裔。霓为裳兮羽为旗，雷为车兮电为旆。噂々兮上驰，遥遥兮横厉。忽若梦兮有觉，与巫阳兮相会。巫阳为子兮洁龟，龟告予以双支。朱雀摇而金跃，青龙发而火驰。蛇登楼兮鸡入穴，云北走兮水西垂，巫阳曰：“反兮覆，兆不告。灵蔡诚不能知造化之心数，朽骨焉足以定古今之倚伏？请导列缺之前旌，陪丰隆之後毂，披上帝之元键，考中皇之秘箓。”于是排云旌兮叫诸阙，登紫翠兮伏瑶坛，灵乌杲其将驾东皇釐其既观。余敷衽而未决兮，东皇颔而不言。　　玉女申之以琼蕊，灵妃贶之以琅玕。怅容与而不驻，肃云軿於南轩。窈窕徘徊，邈矣悠哉，下临兮星雨，上绝兮氛埃。彷徨兮三清之馆，缥缈兮八风之台。俯观兮故国，洞峥嵘兮无极；长怀兮故人，涕潺湲兮沾轼。横天苑，历北辰，经瑶楼兮一息，停余车之辚辚，涉明河之清浅，过织女而问津。巫阳曰：“左招摇兮右天驷，太一之居兮无不利。其道也，枫为天兮枣为地，盍往从之兮导君意？”太乙方握髯低眉，右手拄颐，或以日临命，以岁加时，再转兮再考，三命兮三推。华盖微明兮君子居贞之位，太阳阴主兮天人厄运之期。若夫一气鸿濛，万化缁釐。此星精与木局，又何足以知之？　　巫阳曰：“太上有老君焉，其名曰伯阳，游阆风之琼圃，处倒景之琳堂。披拂日月，咀嚼烟霜。抚千载兮为朝为暮，济万物兮若存若亡。古之聪明博达而不死者，将与君子造昆仑之大荒。”迨而容与，弭节翱翔。俄参元而下降，济弱水之汤汤。瞵轩台而右转，对玉槛之锵锵。伯阳欣然见予曰：“升之来何迟？何故疲惫之如是？何故枯槁之若兹？吾适以尔小别，今将千二百期。昔者尔为翟，吾固知尔洁洁焉无益；其後尔为舟，吾欲告尔休休焉不留。名已登乎仙格，尔身尚蹇乎中州。噫哉甚可痛！甚可哭！多智也命之斧斤，多才也身之桎梏。尔形体之在地也，每矍矍然求媒；精魂之於天也，又遑遑焉访卜。何异仪丹凤於胶柱，饲元鱼於森木？何晚悟之逶迤？何早计之觳觫？呜呼！何异丧其亲也揭竿而求诸海，失其子也击鼓而访诸道？途之远矣，曷其云苏，与影捕逐，可不谓悲乎？夫道之动也翂翂翐々，静也若丧若失。党兮不以死生为二，块兮若以天地为一。生於万物之後不为缓，死於太古之前不为疾，弊万类也不谓之凶，利四海也不谓之吉。夫如是，则巨浸稽夭而不溺。鸿灾冶地而不然，生死不能为其寿天，变化适足寄其腾迁。化而为鱼也。则跃龙门而横碣石；化而为鸟也。则培羊角而负青天。为社也，则长无斤斧之患；为瓠也，则汜乎泱漭之川。物无可而不可，何必守固以拳拳？”　　余於是乎?答然而丧其偶，倏尔而失其知。思故池之渌水，忆中园之桂枝。栩栩然若有得，茫茫然若有亡。叹彷佛兮觉悟，魂已归乎北乡。其往也人皆为之避席；其返也鸟不为之乱行。歌曰：茨山有薇兮颍水有漪。夷为柏兮秋有实。叔为柳兮春雨飞，倏尔而笑，泛浪兮不归。
野史逸闻
唐卢照邻字升之，范阳人。弱冠，拜邓王府典签，王府书记，一以委之。王有书十二车，照邻总披览，略能记忆。后为益州新都县尉。秩满，婆娑于蜀中，放旷诗酒。故世称王、杨、卢、骆。照邻闻之曰："喜居王后，耻在骆前。"时杨之为文，好以古人姓名连用，如张平子之略谈，陆士衡之所记，潘安仁宜其陋矣，仲长统何足知之，号为"点鬼簿"。骆宾王文好以数对，如秦地重关一百二，汉家离宫三十六。时人号为"算博士"。如卢生之文，时人莫能评其得失矣。惜哉，不幸有冉畊之疾，著《幽忧子》以释愤焉。文集二十卷。（出《朝野佥事》） 　【译文】 　唐朝的卢照邻，字升之，范阳人。他二十左右岁的时候，在邓王府任过："典签"（掌管起草文书、奏表、宣行教命的小官）、"书记"（主管文书工作的人员）等职。邓王府内有很多书籍，照邻读了很多，而且还能记住一些。后来他升任益州新都县县尉。任期满后，他到四川去远游、盘桓，终日饮酒、赋诗，生活的很豪放、开朗。所以人们称王（勃）、杨（炯）、卢（照邻）、骆（宾王）。卢照邻听后说："在王勃之后我很高兴，可是在骆宾王之前，我感觉很耻辱。"当时，杨炯的诗，喜欢把古人姓名连用，如："张平子（东汉时作家、学者）之略谈、"陆士衡（西晋文学家）之所记；"潘安仁（西晋文学家）宜其陋矣"、"仲长统（东汉末年文学家）何足知之"。人们称这是"点鬼簿"。骆宾王的诗文好用数字，如："秦地重关一百二"、"汉家离宫三十六"。人们称他为"算博士"。卢照邻的文章，当时人们没有评论他的得失。很可惜，他得了风痹症，他著有《幽忧子集》，用来发泄自己的忧愤情绪，文集共二十卷。